Nr. C 300/10 De Europæiske Fællesskabers Tidende 29. 11.90 
Forslag til Rådets direktiv om ændring af direktiv 64/43 2/EØF for så vidt angår diagnostice­
ring af kvægbrucellose og enzootisk kvægleukose 
KOM(90) 492 endelig udg. — SYN 228 
(Forelagt af Kommissionen den 19. november 1990) 
(90/C 300/08) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ved Rådets direktiv 64/432/EØF af 26. juni 1964 om 
veterinærpolitimæssige problemer ved handel inden for 
Fællesskabet med kvæg og svin (*), senest ændret ved 
direktiv 90/442/EØF (2), fastsættes metoderne til beva­
relse af besætningers status som værende officielt fri for 
brucellose og officielt fri for enzootisk kvægleukose; 
på grund af den nye videnskabelige viden og den 
tekniske udvikling, hvad angår diagnosticeringen og 
bekæmpelsen af kvægbrucellose og enzootisk kvægleu­
kose, har det vist sig nødvendigt at foretage en 
(') EFT nr. 121 af 29. 7. 1964, s. 1977/64. 
(2) EFT nr. L 224 af 18. 8. 1990, s. 9. tilpasning af de eksisterende fællesskabsforanstaltninger 
på dette område — 
UDSTEDT FØLGENDE DIREKTIV: 
Artikel 1 
Bilagene til direktiv 64/432/EØF ændres som anført i 
bilaget til nærværende direktiv. 
Artikel 2 
Medlemsstaterne sætter de nødvendige love og admini­
strative bestemmelser i kraft for at efterkomme dette 
direktiv senest den 1. januar 1991. De underretter straks 
Kommissionen herom. 
Når medlemsstaterne vedtager disse bestemmelser, 
henvises der deri til dette direktiv, eller de ledsages ved 
offentliggørelsen af en sådan henvisning. De nærmere 
regler for denne henvisning fastsættes af medlemssta­
terne. 
Artikel 3 
Dette direktiv er rettet til medlemsstaterne. 
BILAG 
1) I bilag A, kapitel II, punkt A, nr. 1, litra c), til direktiv 64/432/EØF affattes underlitra ii) således: 
»ii) årligt kontrolleres for brucellosefrihed ved hjælp af tre ringprøver eller ELISA-prøver på mælk, som 
foretages med mellemrum på mindst tre måneder, eller ved to ringprøver eller ELISA-prøver på 
mælk med mindst tre måneders mellemrum og en serologisk test (serumagglutinationstest, 
brucella-stødpudeantigentest, plasmaagglutinationstest, plasmaringprøve, mikroagglutinationstest 
eller individuel ELISA-prøve på blod), som udføres mindst seks uger efter anden ringprøve eller 
ELISA-prøve på mælk. Udføres der ikke ringprøver eller ELISA-prøver på mælk, skal der hvert år 
foretages to serologiske test (serumagglutinationstest, brucella-stødpudeantigentest, plasmaaggluti­
nationstest, plasmaringprøve, mikroagglutinationstest eller individuel ELISA-prøve på blod) med et 
mellemrum på mindst tre og højst seks måneder. 
Hvis procentdelen af inficerede kvægbesætninger i en medlemsstat eller i en region i denne 
medlemsstat, hvor samtlige kvægbesætninger er underkastet officielle brucellosebekæmpende foran­
staltninger, ikke udgør over 1 %, er det tilstrækkeligt hvert år at foranstalte to ringprøver eller to 
ELISA-prøver på mælk med mindst tre måneders mellemrum eller en serologisk test (serumaggluti­
nationstest, brucella-stødpudeantigentest, plasmaagglutinationstest, plasmaringprøve, mikro-aggluti-
nationstest eller individuel ELISA-prøve på blod). 
29. 11.90 De Europæiske Fællesskabers Tidende Nr. C 300/11 
Ved ringprøver på samletanke fordobles antallet af test-prøver, omhandlet i de ovenfor anførte 
afsnit, og mellemrummenes længde halveres.« 
2) I bilag C indsættes som punkt H: 
»H. ELISA-prøven til påvisning af brucellose som beskrevet i bilag G«. 
3) I bilag G 
a) tilføjes følgende i overskriften: 
»og brucellose« 
b) affattes punkt C således: 
»C. Prøve med brug af enzymmærket antistof (ELISA) til påvisning af enzootisk kvægleukose og 
kvægbrucellose 
1. Til ELISA-prøven anvendes følgende materialer og reagenser: 
a) mikroplader, skåle eller enhver anden form for fast fase 
b) antigenet bindes til den faste fase med eller uden brug af polyklonale eller monoklonale 
antistoffer. Hvis antigenet påføres den faste fase direkte, må alle testprøver med positiv 
reaktion gentestes med kontrolantigen, når det gælder enzootisk kvægleukose. Kontrolan­
tigenet bør være identisk med antigenet, undtagen når det gælder BLV-antigener. Hvis 
den faste fase påføres capture-antistoffer, må antistofferne ikke reagere med andre anti­
gener end BLV-antigener eller brucelloseantigener 
c) den biologiske prøve 
d) en tilsvarende positiv og negativ kontrol 
e) konjugat 
f) et substrat, der svarer til det anvendte enzym 
g) i givet fald en stopopløsning 
h) opløsninger til fortynding af prøverne, til fremstilling af reagenserne og til vask 
i) et aflæsningssystem passende til det anvendte substrat. 
2. Teststandardisering og følsomhed 
a) Når det gælder enzootisk kvægleukose må ELISA-prøven være så følsom, at E4-serum 
reagerer positivt, når det fortyndes 10 gange (serumprøver) eller 250 gange (mælkeprøver) 
mere end den opløsning, der fås ved pooling af prøver. 
Hvor prøver (serum og mælk) testes separat, må E4-serum, der fortyndes i forholdet 
1 : 10 (i negativt serum) eller 1 : 250 (i negativ mælk), reagere positivt, når det testes i 
samme prøveopløsning som den, der anvendes til enkeltdyrsprøver. 
E4-serummet leveres af Statens Veterinære Serumlaboratorium i København. 
b) i) Når det gælder brucellose, klassificeres prøver udtaget af en pooling af mælk som 
negative, hvis de giver en reaktion, der er mindre end 50 % af den, der opnås med en 
fortynding i forholdet 1:10 000 af det andet internationale brucellosestandardserum i 
negativ mælk. 
ii) Når det gælder brucellose, klassificeres individuelle serumprøver som negative, hvis de 
giver en reaktion, der er mindre end 10 % af den, der opnås med en fortynding i 
forholdet 1 : 200 af det andet internationale brucellosestandardserum i saltopløsning. 
Nr. C 300/12 De Europæiske Fællesskabers Tidende 29. 11.90 
ELISA-standarderne for brucellose er dem, der er angivet i bilag C, punkt A, nr. 1 og 
2 (anvendes i de fortyndinger, der er anført på etiketten). 
3. Betingelser for anvendelse af ELISA-prøven til påvisning af enzootisk kvægleukose. 
ELISA-metoden kan anvendes ved hjælp af en prøve, der udtages af en pooling af mælk fra 
en bedrift, hvor der findes mindst en tredjedel malkekøer. 
Anvendes en af ovennævnte muligheder, skal der træffes foranstaltninger til sikring af, at de 
udtagne prøver kan henføres til de dyr, fra hvilke den testede mælk eller de testede sera 
stammer. 
Hvis en af prøverne giver positiv reaktion, skal besætningen forblive under officielt tilsyn 
indtil en negativ reaktion har kunnet konstateres ved mindst to enkeltdyrsprøver foretaget 
med mindst fire måneders mellemrum på alle dyr, der er over seks måneder gamle, i henhold 
til de ovenfor anførte bestemmelser i et laboratorium, der står under direkte tilsyn af et af de 
i punkt A nævnte laboratorier.«